section_heading: Izvještaj
paragraph_text: Button je pobijedio prvu utrku sezone u Australiji, što je zajedno s drugim mjestom timskog kolege Rubensa Barrichella bila dvostruka pobjeda u prvom momčadskom nastupu u Formuli 1. Vozač Red Bulla Vettel bio je na drugom mjestu dok se nije sudario s BMW Sauberovim Robertom Kubicom, incident radi kojeg je utrka završila pod Safety Carom. Vozač Toyote Jarno Trulli bio je klasificiran u poretku unatoč McLarenovom lažnom prigovoru da je ilegalno prestigao Lewisa Hamiltona.<ref> Aktualni prvak Hamilton bio je diskvalificiran jer je lagao sucima te je nakon Velike nagrade Malezije bio u središtu pažnje, s glasinama da je na rubu povlačenja iz Formule 1.<ref> Dodatnu napetost izvan staze, uzrokovala je odluka FIA-e da su kontroverzni dvostruki difuzori koje koriste Brawn, Williams i Toyota, u skladu s pravilima.<ref> Dramatična utrka u Maleziji prekinuta je radi monsunskih vremenskih prilika, te je vozačima dodijeljena samo polovica bodova, praksa primijenjena tek peti put u povijesti prvenstva. Button je promjenjive vremenske prilike iskoristio za svoju drugu pobjedu.<ref> Velika nagrada Kine također se održala u kišnim uvjetima, ovog puta s Vettelom ispred svog kolege Marka Webbera, koji su ispred Brawnovog dvojca ostvarili prvu pobjedu za Red Bull. Povratak suhih uvjeta u sljedeće četiri utrke, omogućili su Buttonu da potvrdi svoje vodstvo pobjedama u Bahreinu, Španjolskoj, Monaku i Turskoj. Button je svoju prednost u odnosu na Barrichella povećao na 26 bodova, s još šest bodova prednosti ispred trećeplasiranog Vettela koji je izletio u Monaku i propustio priliku da pobijedi u Turskoj.